cyanic-selkie/wikianc huggingface dataset:
మనీషా ఈరభతిని
సినీ జీవితం
ఆమె 2013లో పాడుత తీయాగా కార్యక్రమంలో పాల్గొన్న తరువాత సంగీత వృత్తిని కొనసాగించడానికి 2014లో తిరిగి స్వదేశానికి వచ్చింది.
బాహ్య లంకెలు
వర్గం:తెలుగు సినిమా గాయకులు
గుల్లలమోద
"గుల్లలమోద" కృష్ణా జిల్లా నాగాయలంక మండలానికి చెందిన గ్రామం.
గ్రామ భౌగోళికం
సముద్ర మట్టానికి 6 మీ.ఎత్తు
సమీప మండలాలు
అవనిగడ్డ, మోపిదేవి, రేపల్లె, కోడూరు
గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి నాగిడి ధానేశ్వరమ్మ, సర్పంచిగా ఎన్నికైనారు. [1]
గ్రామంలో ప్రధాన పంటలు
వరి, అపరాలు, కాయగూరలు
గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
వెలుపలి లింకులు
[1] ఈనాడు కృష్ణా/అవనిగడ్డ; 2014, జూన్-26; 7వ పేజీ. [2] ఈనాడు కృష్ణా; 2014, సెప్టెంబరు-16; 6వపేజీ. [3] ది హిందు ఆంగ్ల దినపత్రిక; 2015, మే నెల-10వ తేదీ; 2వపేజీ.
నారాయణ స్తోత్రమ్
కరుణా పారావార,వరుణాలయ గంభీర నారాయణ నవనీరద సంకాశ, కృత కల్మష నాశ నారాయణ   1
యమునాతీర విహార,ధృతకౌస్తుభ మణిహార నారాయణ పీతాంభర పరిధాన, సురకళ్యాణ నిధాన నారాయణ 2
మంజుల గుంజాభూష మాయా మానుషవేష నారాయణ రాధా ధర మధురసిక,రజనీకర కులతిలక నారాయణ 3
మురళీ గాన వినోద, వేదస్తుత భూపాద నారాయణ బర్హినిర్బర్హా పీడ,నవనాటక ఫణి క్రీడ నారాయణ    4
వారిజ భూషా భరణ,రాజిత రుక్మిణి రమణ నారాయణ జలరుహదళనిభవేత్ర,జగదారంభక సూత్ర నారాయణ  5
పాతకరజనీసంహార,కరుణాలయ మాముద్ధర నారాయణ అఘ బకక్షయ కంసారే,కేశవకృష్ణ మురారే నారాయణ 6
హాటక నిభపీతాంబర,అభయం కురుమే మావర నారాయణ దశరథరాజకుమార,దానవ మదసంహార నారాయణ   7
గోవర్ధనగిరి రమణ,గోపీ మానసహరణ నారాయణ యమునాతీరవిహార,సజ్జన ఋషి మందార నారాయణ  8
విశ్వామిత్ర మఖత్ర,వివిధరాను చరిత్ర నారాయణ ధ్వజవజ్రాంకుశపాద,ధరణీ సుతాసహమోద నారాయణ 9
జనకసుతా ప్రతిపాల,జయ జయ సంస్కృతి లీలా నారాయణ దశరథ వాగ్దృతిభార,దండక వనసంచార నారాయణ   10
ముష్టిక చాణూర సంహార మునిమానస సంచార నారాయణ వాలి వినిగ్రహశౌర్య,వరసుగ్రీవ హితార్య నారాయణ    11
హే మురళీ కర ధీవర,పాలయ పాలయ శ్రీధరనారాయణ జలనిధి బంధన ధీర,రావణ కంఠ విదార నారాయణ   12
తాటక మర్దనరామ,నటగుణ వివిధ సురామ నారాయణ గౌతమపత్నీ పూజన,కరుణా ఘనావలోకన నారాయణ 13
సంభ్రమ సీతాహార,సాకేత పుర విహార నారాయణ అచలోద్దృత చంచత్కర,భక్తానుగ్రహ తత్పర నారాయణ  14
నైగమ గాన వినోద,రక్షితసుప్రహ్లాద నారాయణ భారత యతివర శంకర నామామృత అఖిలాంతర నారాయణ 15
నీ జతగా
నీ జతగా 2021లో విడుదలైన తెలుగు సినిమా. శ్రీ సుబంద్రా క్రియేషన్స్ బ్యానర్‌పై రామ్ బి నిర్మించిన ఈ సినిమాకు భమిడిపాటి వీర దర్శకత్వం వహించాడు. భరత్ బండారు, జ్ఞానేశ్వరి, నయని పావని, ప్రవణ్ ప్రధాన పాత్రలో నటించిన ఈ సినిమా సెప్టెంబర్ 26న విడుదలైంది.
కథ
హిమాన్షు (భారత్ బండారు) తన ఫ్రెండ్ పావనితో కలిసి ట్రెక్కింగ్ కి వస్తాడు, అదే సమయంలో సహస్ర ( జ్ఞానేశ్వరి) తన బాయ్ ఫ్రెండ్ తో కలసి ట్రెక్కింగ్ కి వస్తుంది. ఈ క్రమంలో సహస్ర తప్పిపోతుంది. పావనిని వెతికే క్రమంలో హిమాన్షు తన లవ్ స్టోరీని సహస్రకు చెబుతాడు, తరువాత హిమాన్షు, సహస్ర ప్రేమించుకుంటారు. చివరికి హిమాన్షు, సహస్ర ఒక్కటయ్యారా? లేదా ? అనేదే మిగతా సినిమా కథ.
మోల్నియా కక్ష్య
thumb|మోల్నియా కక్ష్య. సాధారాణంగా పెరిజీ +2 గంటల నుండి, పెరిజీ +10 గంటల మధ్య ఉత్తరార్థ గోళానికి ప్రసారం చేస్తుంది. మోల్నియా కక్ష్య (Молния, రష్యను భాషలో మోల్నియా అంటే మెరుపు) అధిక దీర్ఘవృత్తాకార కక్ష్య. దీని వాలు (ఇన్‌క్లినేషన్) 63.4 డిగ్రీలు. పెరిజీ ఆర్గ్యుమెంటు -90 డిగ్రీలు. దీని కక్ష్యాకాలం అర సైడిరియల్ రోజు. రష్యాకు చెందిన "మోల్నియా" ఉపగ్రహాలు ఈ కక్ష్యలను వాడడం వలన ఈ కక్ష్యకు ఆ పేరే వచ్చింది.
అధిక దీర్ఘవృత్తాకార కక్ష్యలో ఉండే ఉపగ్రహం, దాని కక్ష్యాకాలంలో ఎక్కువ భాగం దాని అపోజీ వద్ద గడుపుతుంది. మోల్నియా కక్ష్య యొక్క అపోజీ ఉత్తరార్ధగోళం పైన ఉంటుంది. అపోజీ వద్ద సబ్-సెటిలైట్ బిందువు (ఉపగ్రహాన్ని, భూకేంద్రాన్నీ కలిపే ఊహా రేఖ, భూ ఉపరితలాన్ని తాకే బిందువు) 63.4 ఉ డిగ్రీల వద్ద ఉంటుంది. అపోజీ ఎత్తు 40,000 కి.మీ. ఉండడాన, అపోజీ వద్ద ఉండగా ఉత్తరార్ధగోళంలో - రష్యా నుండి, ఐరోపా, గ్రీన్‌ల్యాండ్, కెనడాల నుండి - ఉపగ్రహం చక్కగా కనిపిస్తూ ఉంటుంది.
ఉత్తరార్థగోళాన్ని అధిక ఎత్తు నుండి నిరంతరంగా కవరు చేస్తూ ఉండాలంటే కనీసం మూడు మోల్నియా ఉపగ్రహాలుండాలి.
లక్షణాలు
thumb|మోల్నియా కక్ష్య యొక్క భూదారి (గ్రౌండ్ ట్రాక్). కక్ష్య యొక్క ఉపయుక్త పని జరిగే సమయంలో (అపోజీకి మూడు గంటల ముందూ, వెనకా) ఉపగ్రహం 55.5° ఉత్తర్ అక్షాంశానికి ఉత్తరాన ఉంటుంది (స్కాట్లాండ్, మాస్కో, హడ్సన్ బే దక్షిణ భాగాల అక్షాంశం) సోవియెట్ యూనియన్, ఇప్పటి రష్యాలోని అధిక భాగం ఉన్నత అక్షాంశాల వద్ద ఉంటుంది. భూ స్థిర కక్ష్య నుండి ఈ ప్రాంతాలకు ప్రసారం చెయ్యాలంటే, అతి తక్కువ ఎలివేషన్ కోణాల కారణంగా చాలా ఎక్కువ శక్తి అవసరమౌతుంది. మోల్నియా కక్ష్యలోని ఉపగ్రహం ఈ ప్రాంతాల పైన సూటిగా చూస్తుంది కాబట్టి ఇక్కడికి ప్రసారం చేసేందుకు అది బాగా సరిపోతుంది. వాస్తవానికి, అపోజీ−3 గంటల నుండి అపోజీ+3 గంటల మధ్య సబ్-సెటిలైట్ బిందువు 55.5° ఉత్తర అక్షాంశానికి ఉత్తరంగా ఉంటుంది. దాని ఎలివేషను 54.1° ఉత్తర అక్షాంశానికి ఉత్తరాన 10° గాను, 49.2° ఉత్తర .అక్షాంశానికి ఉత్తరాన 5° గాను ఉంటుంది.
మరో ముఖ్యమైన లాభం - మోల్నియా కక్ష్యలో ఉపగ్రహాన్ని ప్రవేశపెట్టేందుకు, భూ స్థిర కక్ష్య కంటే బహు తక్కువ శక్తి అవసరమౌతుంది. ఇక నష్టాలేంటంటే, మోల్నియా ఉపగ్రహం కోసం స్టీరబుల్ యాంటెన్నా అవసరం. అంతేకాక, ఉపగ్రహం రోజుకు నాలుగు సార్లు వాన్ అలెన్ రేడియేషన్ బెల్టు గుండా ప్రయాణిస్తుంది.
రష్యా లాంటి పెద్ద దేశాన్ని కవరు చెయ్యాలంటే మోల్నియా కక్ష్యలో కనీసం మూడు ఉపగ్రహాలుండాలి. మూడు ఉపగ్రహాల్లోనూ ఒక్కొక్కటీ 8 గంటలపాటు చురుగ్గా ఉంటుంది. 12 గంటల్లో సగం భూభ్రమణం జరుగుతుంది కాబట్టి మోల్నియా కక్ష్యల అపోజీలు ఉత్తరార్థగోళపు రెండు సగాల మధ్య మారుతూ ఉంటుంది. ఉదాహరణకు, అపోజీ అక్షాంశాలు 90° తూ, 90° ప అయితే, ఈ అపోజీలు ఐరోపా, ఆసియాలను (బొమ్మలు 3,5), ఉత్తర అమెరికానూ (బొమ్మలు 6 నుండి 8) ఒకదాని తరవాత ఒకదాన్ని కవరు చేస్తాయి. మూడు ఉపగ్రహాలకు అపోజీ అక్షాంశాలు ఒకటే ఉండాలి. కానీ 8 గంటల అంతరంతో అపోజీని చేరుతూంటాయి - అనగా, అధిరోహణ నోడ్ల యొక్క రైట్ ఎసెన్‌షన్‌ల మధ్య 120° అంతరం ఉండాలి. ఒక ఉపగ్రహం బొమ్మ 5 (లేదా బొమ్మ 8) లోని బిందువుకు (అపోజీ తరువాత 4 గంటలకు) చేరినపుడు, తరువాతి ఉపగ్రహం అపోజీ చేరేందుకు నాలుగ్గంటల సమయం ఉంటుంది.దాని ఎసెండింగు నోడ్ యొక్క రైట్ ఎసెన్‌షన్, ముందరి ఉపగ్రహం కంటే 120° ఎక్కువ ఉంటుంది. ఇపుడు చెప్పుకున్న ఆ తరువాతి ఉపగ్రహానికి బొమ్మ 3 (లేదా బొమ్మ 6) లో చూపిన విధంగా విజిబిలిటీ ఉంటుంది. ఈ సమయంలో భూమ్మీది యాంటెన్నాలు పాత ఉపగ్రహం నుండి కొత్తదానికి మారిపోవచ్చు. ఈ మార్పిడి సమయంలో రెండు ఉపగ్రహాల మధ్య దూరం 1,500 కి.మీ. ఉంటుంది. పాత ఉపగ్రహం నుండి ఈ కొత్త ఉపగ్రహాన్ని చూసేందుకు భూమ్మీది యాంటెన్నాలు కొద్ది డిగ్రీలు తిరిగితే సరిపోతుంది.
మామూలుగా, భూమి గోళాకారంలో ఉన్న అపక్రమం పెరిజీ ఆర్గ్యుమెంటును అస్థిరపరుస్తుంది. అందుచేత అపోజీ ఉత్తర ధ్రువం వద్ద మొదలైనప్పటికీ, అది క్రమంగా జరుగుతూ పోతుంది -స్టేషన్ కీపింగు పద్ధతుల ద్వారా సరిచేస్తూంటే తప్ప. స్టేషన్ కీపింగు కోసం ఇంధనం ఖర్చవుతుంది. ఈ ఖర్చును నివారించేందుకు గాను, మోల్నియా కక్ష్య 63.4° వాలును వాడుతుంది - ఇక్కడ అస్థిరతలు అసలుండవు.
ఉపయోగాలు
మోల్నియా కక్ష్య ప్రధాన ఉపయోగం, సమాచార ఉపగ్రహాలు. తొలి రెండు ఉపగ్రహాల ప్రయోగాలు విఫలమయ్యాయి. 1965 ఏప్రిల్ 23 న విజయవంతంగా ప్రయోగించిన మోల్నియా 1-01 మొట్టమొదటి మోల్నియా ఉపగ్రహం. తొలుత మోల్నియా-1 ఉపగ్రహాలను సైనిక సమచార అవసరాల కోసం ఉపయోగించారు. కానీ స్వల్ప జీవిత కాలం కారణంగా తరచూ ఉపగ్రహాలను మార్చాల్సి వచ్చేది. తరువాత ప్రయోగించిన మోల్నియా-2, సైనిక, పౌర అవసరాలు రెంటికీ ఉపయోగపడ్డాయి. సోవియెట్ యూనియన్ వ్యాప్తంగా ఆర్బిటా టీవీ నెట్‌వర్కును ఏర్పాటు చేసేందుకు వాటిని ఉపయోగించారు. తరువాత వీటి స్థానంలో మోల్నియా-3 ఉపగ్రహాలను ప్రయోగించారు.
ఇవే కక్ష్యలను, కొద్ది మార్పులతో, సోవియట్ గూఢచారి ఉపగ్రహాలు కూడా వాడాయి. వాటి అపోజీ అమెరికాపై ఉండేది. అమెరికాను పర్యవేక్షించేందుకు భూస్థిర ఉపగ్రహాలు అనువైనవి ఐనప్పటికీ, సోవియట్ సెన్సర్లకు అనువుగా ఉండడం కోసం ఉన్నత అక్షాంశాల్లో ఉండే ఉపగ్రహాల నుండి పరిశీలించడం అవసరమయ్యేది. ఓ ఉదాహరణ - అమెరికా క్షిపణి ప్రయోగాలను గమనిస్తూ ఉండే US-K ముందస్తు హెచ్చరిక ఉపగ్రహం.
మూలాలు
వర్గం:భూ కక్ష్యలు
జాతీయ ఆదాయం
thumb|ఆర్థిక శాస్త్రంలో వృత్తాకార ప్రవాహ భావన విధాన చిత్రం స్థూల ఆర్థిక శాస్త్రములో జాతీయ ఆదాయం ఒక ముఖ్యమైన భాగం. ఇది ఒక వ్యక్తి లేదా సంస్థను కాకుండా ఒక దేశం మొత్తానికి అన్వయించే విశ్లేషణ. స్థూల ఆర్థిక విశ్లేషణకు బాటలు వేసిన జాన్ మేనార్డ్ కీన్స్ ఆర్థికవేత్త వలన 1936 నుంచి ఈ భావన ప్రాముఖ్యంలోకి వచ్చింది. 1930 దశాబ్దంలో వచ్చిన మహా ఆర్థికమాంద్యం వల్ల దాదాపు ప్రపంచంలోని అన్ని దేశాల ఆర్థిక వ్యవస్థలు ఛిన్నాభిన్నమయ్యాయి. అప్పటి వరకు ఆర్థిక వేత్తల దృష్టి ఒక్క సారిగా సూక్ష్మ అర్థశాస్త్రం నుంచి స్థూల ఆర్థిక విధానాల వైపు మళ్లింది. దేశాలు అభివృద్ధి చెందుటకు, దేశాల మధ్య వ్యాపారం కొనసాగుటకే కాకుండా ప్రజల శ్రేయస్సు దృష్ట్యా చూసిననూ తలసరి ఆదాయం పెంపొందించుట మొదలగు విషయాలు జాతీయ ఆదాయం (National Income) పై ఆధారపడి ఉన్నాయి.
పరిశీలన విధానం
జాతీయ ఆదాయాన్ని 3 విధాలుగా పరిశీలించవచ్చు. పై మూడింటిలో దేని దృష్ట్యా జాతీయాదాన్ని పరిశీలించిననూ దాదాపు ఒకే విధమైన ఫలితాన్నిస్తుంది. ఎందుకనగా ఒకరి వ్యయం, ఇంకొకరి ఆదాయం అవుతుంది. కాబట్టి ఆదాయం దృష్ట్యా పరిశీలించిననూ, వ్యయం దృష్ట్యా పరిశీలించిననూ దాదాపు ఒకే విధమైన ఫలితాలు వస్తాయి. అదే విధంగా ఉత్పత్తి దృష్ట్యా పరిశీలించిననూ, ఆదాయం దృష్ట్యా పరిశీలించిననూ ఉత్పత్తి చేయబడిన మొత్తం వినిమయం జర్గి ఆ మొత్తం ఆదాయంగా చేకూరుస్తుంది కాబట్టి ఈ రెండూ ఒకే సమాధానాన్ని ఇస్తాయి. అట్లే ఉత్పత్తి జరిగిన మొత్తం కొనుగోలు చేయుటకు వ్యయం చేయవలసి ఉంటుంది కాబట్టి ఉత్పత్తి దృష్ట్యా, వ్యయం దృష్ట్యా ఒకే ఫలితాలు లభిస్తాయి.
స్థూల జాతీయ ఉత్పత్తి/ఆదాయం (GNP)
ఒక సంవత్సర కాలంలో, ఏదేని దేశంలో ఉత్పత్తి కాబడిన అన్ని వస్తువుల, సేవల మొత్తమే స్థూల జాతీయ ఆదాయం లేదా స్థూల జాతీయోత్పత్తి (Gross National Product/ Income). జాతీయాదాయంలో ఈ భావన అత్యంత ముఖ్యమైనది. ఈ వస్తు, సేవల విలువను మార్కెట్ ధరలలోనే కొలవవల్సి ఉంటుంది. ఉత్పత్తి పరిమాణాన్ని కాకుండా వాటి విలువను మాత్రమే పరిగణలోకి తీసుకోవాలి. కాబట్టి జాతీయ ఉత్పత్తి విలువను ద్రవ్య రూపంలో చెప్పడం వల్ల అది స్థూల జాతీయ ఆదాయం అవిపించుకుంటుంది. అంతేకాకుండా అంతిమ దశలోని వస్తు, సేవలము మాత్రమే విలువలోకి తీసుకోవలసి ఉటుంది. పూర్తిగా ఉత్పత్తి కాబడి వినియోగానికి సిద్ధంగా ఉన్న వస్తువుల విలువ మాత్రమే జాతీయాదాయంలో చేరుతుంది. సగం తయారీ వస్తువులు మరుసటి సం.లో చేర్చవలెను. ఉదాహరణకు పత్తి నుంచి వస్త్రాలు తయారుచేసే దశలో కొంత భాగం దారం రూపంలో ఉండవచ్చు. కాని ఆ దారం మార్కెట్ లో వినియోగానికి సిద్ధంగా ఉండదు. తదుపరి సం.లో వాటిని వస్త్రం తయారీకే ఉపయోగిస్తారు కాబట్టి, ప్రస్తుత సం.లో వాటి వల్ల ఎలాంటి ఆదాయం లభించలేనందువల్ల జాతీయాదాయం నుంచి సగం తయారీ వస్తువులు పరిగణలోకి తీసుకోరాదు. అట్లే ఉత్పాదక ప్రక్రియతో సంబంధం లేని ద్రవ్య సంబంధ వ్యవహారాలు కూడా జాతీయాదాయంలోకి తీసుకొనరాదు. ఉదాహరణకు ప్రభుత్వం వృద్ధులకు పంపిణీ చేసే వృద్ధాప్య పెన్షన్లు. ప్రభుత్వం పంపిణీ చేసే పెన్షన్ల వల్ల ఎలాంటి ఉత్పత్తి జర్గలేదు. ప్రభుత్వం నుంచి వృద్ధులకు డబ్బు పంపిణీ మాత్రమే జరిగింది. ప్రభుత్వం నుంచి తగ్గిన మొత్తం వృద్ధులకు అందిన మొత్తానికి సమానం. కాబట్టి దేశం దృష్ట్యా పరిశీలిస్తే వాటి వల్ల ఎలాంటి అదనపు ఆదాయం, ఉత్పత్తి జర్గలేదు. అదే విధంగా కుటుంబ సభ్యులు ఇంటిలో పనిచేసిననూ వాటిని జాతీయాదాయం లెక్కలలోకి తీసుకొనరాదు. ఇంట్లో పనిచేసిననూ డబ్బు చేతులు మారదు కాబట్టి వాటిని పరిగణనలోకి తీసుకోరాదు. అదే ఇంట్లో పని మనిషికి ఇచ్చే జీతం జాతీయాదాయంలోకి వస్తుంది. కారణం అది వారికి ఆదాయం పెంచుతుంది. అట్లే ఉచితంగా చేయు సేవలను కూడా జాతీయాదయంలో తీసుకోబడదు.ఉదాహరణకు ఒక డాక్టరు పేషెంట్‌కు సేవచేసినందువల్ల డబ్బు పుచ్చుకుంటే అది ఆదాయం, కాని అదే డాక్టర్ తన స్నేహితుడికి ఉచితంగా సేవ అందిస్తే దాని వలన ఎవరికీ ఆదాయం, వ్యయం ఉండదు కాబట్టి జాతీదాయాదంలోని తీసుకోవలసిన అవసరం ఉండదు.
స్థూల జాతీయోత్పత్తి ప్రాముఖ్యత : వర్తమాన ప్రపంచంలో స్థూల జాతీయోత్పత్తికి గల ప్రాధాన్యం గణనీయమైనది. ఒక దేశ ఆర్థిక పరిస్థితికి స్థూలజాతీయాదాయమే గీటురాయి. తలసరి ఆదాయానికి కూడా ఇదే ఆధారం. దేశ జనాభాతో స్థూల జాతీయాదాన్ని భాగిస్తే వచ్చేది తలసరి ఆదాయం కాబట్టి తలసరి ఆదాయం పెంచాలన్నా స్థూలజాతీయోత్పత్తిని పెంచవలసిందే. కాబట్టి నేతి పరిస్థితుల్లో ప్రతి దేశం స్థూల జాతీయోత్పత్తిని పెంచడానికి విశేషకృషి చేస్తుంది. దేశంలో ఉన్న భౌతిక, మానవ వనరులను పూర్తిగా ఉపయోగించి దేశ ఉత్పత్తి పెంచినప్పుడే ఆ దేశం అభివృద్ధి చెందుతుంది.
తలసరి ఆదాయం (PCI)
తలసరి ఆదాయాన్ని రెండు విధాలుగా లెక్కిస్తారు. ప్రస్తుత ధరలలో లెక్కించే విధానం ఒకటైతే, ఒక ప్రాతిపదిక సంవత్సరం ఆధారంగా లెక్కించడం మరొకటి. ప్రస్తుత ధరలలో తలసరి ఆదాయాన్ని లెక్కిస్తే వాస్తవంగా జరిగిన వృద్ధి రేటును తెల్సుకోవడం ఇబ్బంది. ఎందుకనగా ద్రవ్యోల్బణ ప్రభావంతో ధరలు పెరగడం సహజం. తత్ఫలితంగా జాతీయాదాయం సహజం గానే అధికంగా ఉంటుంది. కాబట్టి తలసరి ఆదాయం కూడా ఎక్కువగానే గోచరిస్తుంది. కాబట్టితలసరి ఆదాయం పెరుగుదల రేటును గణించడానికి ఒక ప్రాతిపదిక సంవత్సరపు ధరలలో లెక్కించి జనాభాతో భాగంచినప్పుడు నిజమైన పెరుగుదల రేటు లభ్యమౌతుంది.
వ్యష్టి ఆదాయం
ఒక సంవత్సర కాలంలో దేశంలోని వ్యక్తులకు లభించే ఆదాయమే వ్యష్టి ఆదాయం లేదా వైయక్తిక ఆదాయం. వ్యక్తులకు నిరుద్యోగ భృతి, పెన్షన్‌లు, శరణార్థులకు చేసే సహాయం మొదలైన బదిలీ చెల్లింపుల రూపంలో గూడా ఆదాయాలు లభిస్తాయి అయితే జాతీయాదాన్ని గణించేటప్పుడు వీటిని పరిగణలోనికి తీసుకోరు. వ్యష్టి ఆదాయాన్ని తెలుసుకొనడానికి ఉత్పత్తి కారకాల దృష్ట్యా జాతీయాదాయం నుండి పంచిపెట్టని కార్పోరేట్ లాభాలు, కార్పోరేట్ పన్నులు, సంఘిక బద్రతకు చేసే చెల్లింపులను మినహాయించి, బదిలీ చెల్లింపులను కలుపాలి.
వెలుపలి లంకెలు
వర్గం:స్థూల ఆర్థికశాస్త్రం వర్గం:ఆదాయం
బండ్లమ్మ తల్లి దేవాలయం (చందోలు)
బండ్లమ్మ తల్లి దేవాలయం బాపట్ల జిల్లా చందోలు గ్రామంలో ఈ దేవాలయం ఉంది. ఈ ఆలయం లోని అమ్మవారిని బగళాముఖి అని కూడా పిలుస్తారు.
ఆలయ చరిత్ర
thumb|బాపట్ల జిల్లా, చందోలు లోని బండ్లమ్మ తల్లి (బగళాముఖి) దేవాలయం|295x295px ఈ దేవాలయం పురాతనమైనది. చందోలు గ్రామంలో ఉన్న మరో పురాతన ఆలయం చెన్నకేశవస్వామి దేవాలయం ఈ రెండు ఆలయాల నిర్మాణం ఒకేసారి జరిగినట్లుగా తెలుస్తోంది.చెన్నకేశవ స్వామిని మాత్రం ఇక్కడ ప్రతిష్ఠించారని తెలుస్తోంది ఈ ఆలయ నిర్మాణాలకు రాళ్ళను తెస్తున్న రెండెడ్ల బండ్లు సరిగ్గా నేడు బండ్లమ్మ ఆలయం వున్న చోటకి వచ్చేసరికి ఆగిపోయాయి. ఎంత తోలినా ఎడ్లు అక్కడ ముందుకి కదలలేదు. దానితో అనుమానం వచ్చి గ్రామస్తులంతా అక్కడ త్రవ్వకాలు ప్రారంభించారు. త్రవ్వకాలలో అమ్మవారి విగ్రహం దొరికింది. బండికొక రాయిని దించి ఆ రాళ్లతో ఈ గుడిని నిర్మించరని ఆయయ ప్రాంగణం లోని పటంలో రాసారు. అక్కడికి వచ్చిన బండ్లను కదలనివ్వకుండా చేసినందు వల్లనే బండ్లమ్మ అని అమ్మవారికి పేరు వచ్చింది.
మూలాలు
వర్గం:హిందూ దేవాలయాలు వర్గం:బాపట్ల జిల్లా పుణ్యక్షేత్రాలు
భాస్కరరావుపెట
గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.
గ్రామంలో విద్యా సౌకర్యాలు
జిల్లాపరిషత్ హైస్కూల్, కలిదిండి
గ్రామానికి రవాణా సౌకర్యాలు
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది.
హేమంత్ కుమార్
ఇతడు సమకూర్చిన నాగిన్ పాటకు సంగీతం, నేటికీ పాము సంగీతం గా ప్రజలకు అనుభూతి.
బెంగాలీ సినిమాల సంగీత దర్శకత్వం
మొత్తం సినిమాలు : 138
ఇతర సినిమాల సంగీత కూర్పు
హేమంత్ కుమార్ అనేక మరాఠీ పాటలూ పాడాడు, ముఖ్యంగా లతా మంగేష్కర్ తో కలసి పాడిన పాట, "మీ డోల్కరా, డోల్కర, డోల్కరా దరియాచా రాజా....." (मी डोलकर, डोलकर दर्याचा राजा). అలాగే "గోము సంగతినా మఝా తు యెషిల్ కెయ్" (गोमू संगतीनं माझ्या तू येशील काय) సినిమా "హా ఖేల్ సావల్యాంచా हा खेळ सावल्यांचा. ఇంకొక పాట, "ప్రీతిచ్య చంద్రాతి".
ఇంకొక కోలి పాట "దర్యావరి రె తరలి హొరి రె".
బయటి లింకులు
వర్గం:1920 జననాలు వర్గం:1989 మరణాలు వర్గం:బెంగాలీ సంగీతం వర్గం:బెంగాలీ గాయకులు వర్గం:బాలీవుడ్
శ్రీ రాజరాజేశ్వర్యష్టకం
thumb|రాజరాజేశ్వరీ దేవి శ్రీ రాజరాజేశ్వర్యష్టకం
అంబా శాంభవి చంద్రమౌళి రబలా పర్ణా ఉమా పార్వతీ కాళీ హైమావతీ శివా త్రినయనీ కాత్యాయనీ భైరవీ సావిత్రీ నవయౌవనా శుభకరీ సామ్రాజ్యలక్ష్మీ పదా చిద్రూపీ పరదేవతా భగవతీ శ్రీ రాజరాజేశ్వరీ   1
అంబా మోహిని దేవతా త్రిభువనీ ఆనందసంధాయినీ వాణీ పల్లవపాణి వేణు మురళీగాన ప్రియాలోలినీ కల్యాణీ ఉడురాజ బింబవదనా ధూమ్రాక్షసంహారిణీ చిద్రూపీ పరదేవతా భగవతీ శ్రీ రాజరాజేశ్వరీ   2
అంబా నూపుర రత్న కంకణధరీ కేయూర హారావళీ జాతీ చంపక వైజయంతీలహరీ గ్రైవేయవైరాజితా వీణా వేణు వినోద మండితకరా వీరాసనా సంస్థితా చిద్రూపీ పరదేవతా భగవతీ శ్రీ రాజరాజేశ్వరీ   3
అంబా రౌద్రిణి భద్రకాళి బగళా జ్వాలముఖీ వైష్ణవీ బ్రహ్మాణీ త్రిపురాంతకీ సురసుతా దేదీప్యమానోజ్జ్వలా చాముండా శ్రితరక్షపోషజననీ దాక్షాయణీ పల్లవీ చిద్రూపీ పరదేవతా భగవతీ శ్రీ రాజరాజేశ్వరీ   4
అంబా సృష్టి వినాశపాలనకరీ ఆర్యా విసంశోభితా గాయత్రీ ప్రణవాక్షరామృతరసః పూర్ణానుసంధీకృతా ఓంకారీ వినుతా సురార్చితపదా ఉద్దండ దైత్యాపహా చిద్రూపీ పరదేవతా భగవతీ శ్రీ రాజరాజేశ్వరీ   6
అంబా శాశ్వత ఆగమాది వినుతా ఆర్యా మహాదేవతా యా బ్రహ్మాది పిపీలికాంత జననీ యావై జగన్మోహినీ యా పంచ ప్రణవీరేఫ జననీ యాచిత్కళామాలినీ చిద్రూపీ పరదేవతా భగవతీ శ్రీ రాజరాజేశ్వరీ   7
అంబాపాలిత భక్తరాజిరనిశం అంబాష్టకం యః పఠే దంబాలోక కటాక్ష వీక్షలలితా ఐశ్వర్య మవ్యాహతా అంబా పావన మంత్రరాజపఠనా దంతే సమోక్షప్రదా చిద్రూపీ పరదేవతా భగవతీ శ్రీ రాజరాజేశ్వరీ   8
వర్గం:హిందూ మతము వర్గం:స్తోత్రములు వర్గం:హిందూ దేవతలు
తాజ్ మహల్ (నవల)
తాజ్ మహల్ (నవల) 1934 సంవత్సరంలో నండూరి వేంకట సుబ్బారావు రచించిన నవల.
తాజ్‌ మహల్ నిర్మాణం వెనుక ప్రేమ కథ ఉందని ప్రతీతి. మొఘల్ చక్రవర్తి షాజహాన్ తన భార్య ముంతాజ్ మరణంతో బాధపొంది ప్రపంచ వింతల్లో ఒకటైన తాజ్‌మహల్ నిర్మించినట్టు ప్రఖ్యాతి పొందిన గాథను రచయిత నవల వ్రాశారు.
పుస్తక విశేషాలు
ఈ పుస్తకం శైలి మృదుమధురమైనది. వర్ణనాంశాలు అతి సుందరముగా వ్రాయబడినవి. కథ, చరిత్రాత్మకమై మొఘలాయి సామ్రాజ్య వైభవమును హైందవ స్త్రీల పట్టుదలయు, దేశాభిమానమును ఈ పుస్తకంలో చూడవచ్చు. ఈ పుస్తకంలో జులేఖా సాహసకార్యములు బెహరీచరాను మాయోపాయములు, జహంగీరు రాజకీయపరతంత్రత, నూర్జహాను బుద్ధికుశలత, ఖురుంరాకుమారుని మనోనిర్మలత, లూలియా పపిత్రప్రేమ సులభ శైలిలో అందరికీ అర్థమగు రీతిన రాయబడినది. ఫతేఫూరు సిక్రీ యందు ప్రదర్శించబడిన అద్బుత చర్యలు కూడా ఇందులో ఉన్నవి.
ఈ గ్రంథకర్త గ్రామ్యమునుపయోగించక అందరికీ అర్థమయ్యే రీతిలో వ్రాసిరి. ఈ పుస్తకం రెండు భాగాలుగా ప్రచురించబడినది.
బయటి లింకులు
వర్గం:తెలుగు నవలలు వర్గం:1934 పుస్తకాలు వర్గం:తెలుగు పుస్తకాలు
కోడూరి సత్యనారాయణ గౌడ్
కోడూరి సత్యనారాయణ గౌడ్ తెలంగాణ రాష్ట్రానికి చెందిన రాజకీయ నాయకుడు. ఆయన 1999లో కరీంనగర్ జిల్లా చొప్పదండి నియోజకవర్గం ఎమ్మెల్యేగా ప్రాతినిధ్యం వహించాడు.
రాజకీయ జీవితం
కోడూరి సత్యనారాయణ గౌడ్ కాంగ్రెస్ పార్టీ ద్వారా రాజకీయాల్లోకి వచ్చి జిల్లా మరియు రాష్ట్ర స్థాయిల్లో వివిధ హోదాల్లో పనిచేశాడు. ఆయన 1989, 1994లో జరిగిన అసెంబ్లీ ఎన్నికల్లో కరీంనగర్ జిల్లా చొప్పదండి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి న్యాలకొండ రామ కిషన్ రావు పై పోటీ చేసి ఓడిపోయాడు. సత్యనారాయణ గౌడ్ 1999లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004లో జరిగిన అసెంబ్లీ ఎన్నికల్లో ఓడిపోయాడు. సత్యనారాయణ గౌడ్ తెలంగాణ ప్రత్యేక రాష్ట్రం ఏర్పడిన తర్వాత 2018లో కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు.
మూలాలు
వర్గం:కరీంనగర్ జిల్లా నుండి ఎన్నికైన శాసన సభ్యులు వర్గం:తెలంగాణ రాష్ట్ర సమితి రాజకీయ నాయకులు
బొత్స
బొత్స తెలుగువారిలో కొందరి ఇంటిపేరు.
వర్గం:ఇంటిపేర్లు
గజేంద్ర పాల్ సింగ్ రాఘవ్
గజేంద్ర పాల్ సింగ్ రాఘవ భారతీయ జీవ విజ్ఞాన శాస్త్రవేత్త, అతను ఇంద్రప్రస్థ ఇనిస్టిట్యూట్ ఆఫ్ టెక్నాలజీ లో కంప్యుటేషనల్ బయాలజీ విభాగానికి అధిపతిగా ఉన్నాడు.
బాహ్య లంకెలు
వర్గం:1963 జననాలు వర్గం:జీవిస్తున్న ప్రజలు వర్గం:ఉత్తరప్రదేశ్ శాస్త్రవేత్తలు వర్గం:శాంతిస్వరూప్ భట్నాగర్ అవార్డు గ్రహీతలు
శర్వాణి పిళ్ళై
టెలివిజన్
శర్వాణి తొలిరోజుల్లో దామిని, అవంతిక, తుజా నీ మఝా ఘర్ శ్రీమంతచా, అంబట్ గౌడ్ వంటి టెలివిజన్ సీరియళ్ళలో నటించింది. హిందీ సిట్‌కామ్ అయిన దునియాలో కూడా పనిచేసింది. ప్రస్తుతం ముల్గి జాలి హో ప్రధాన పాత్రలో కనిపించింది.
ప్రాంతీయ సినిమాలు
తూ తిథే మీ సినిమాలో నటించి స్టార్ డమ్ సంపాదించుకుంది. "నిషాని దావా అంగ్తా" అనే మరాఠీ సినిమాలో కూడా పనిచేసింది.
బాలీవుడ్
పరేష్ రావల్, అజయ్ దేవగన్ నటించిన అతిథి తుమ్ కబ్ జావోగే సినిమాలో కూడా శర్వాణి నటించింది.
బయటి లింకులు
వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:మరాఠీ సినిమా నటీమణులు
కె పి జ్యోతిష్యం
కె.పి కృష్ణమూర్తి (మద్రాస్‌) ఆవిష్కరించిన నూతన జ్యోతిష విధానం కె.పి.జ్యోతిషంగా దేశ విదేశాల్లో ఎంతో ప్రాచుర్యం పొందింది. ఎంతోమంది చాలా ఖచ్చితంగా భవిష్యఫలితాలు చెప్పడంలో పట్టుసాధించారు.కేపి జ్యోతిష్యం అనేది నక్షత్ర జ్యోతిషశాస్త్రం యొక్క అధ్యయనం, దీనిలో మనం నక్షత్రాలు లేదా నక్షత్రాలను అధ్యయనం చేస్తాం, ఈ పరామితుల ఆధారంగా, ఒక వ్యక్తి జీవితంలో ఒక సంఘటనను ఊహించవచ్చు. ప్రపంచవ్యాప్తంగా అనేక రకాలైన జ్యోతిష్యశాస్త్రం నిర్వచించబడింది. వాటిలో కేపీ వ్యవస్థ ఒకటి. దీనిని "KP జ్యోతిష్యం"గా కూడా పేర్కొంటారు. ఒక ఈవెంట్ ని కచ్చితంగా ఊహించడం అనేది ఒక అత్యుత్తమ టెక్నిక్. ఇది జ్యోతిష్కుల్లో ప్రసిద్ధి చెందింది, ఎందుకంటే ఇది "అప్లై చేయడానికి తేలికగా, తేలికగా అర్థం చేసుకోవడానికి" అనే భావన వల్ల. హిందూ జ్యోతిషశాస్త్రంలో ఇది అత్యంత సరళమైన పద్ధతి. వేద జ్యోతిష్యం, పాశ్చాత్య జ్యోతిషశాస్త్రం లోని వివిధ అంశాలను అధ్యయనం చేసిన శ్రీ కె.ఎస్.కృష్ణమూర్తి స్వయంగా కెపి వ్యవస్థ గా పిలువబడే ఒక నూతన అధ్యయన పద్ధతిని అభివృద్ధి చేశారు. కేపీ జ్యోతిషశాస్త్రం వేద జ్యోతిషశాస్త్రానికి చాలా భిన్నంగా లేదు. Kp వ్యవస్థ లేదా kp జ్యోతిషశాస్త్రం యొక్క భావన వేద జ్యోతిషశాస్త్రంతో పాటు పాశ్చాత్య జ్యోతిషశాస్త్రం నుండి తీసుకోబడింది. ఈ వ్యవస్థలు ప్రపంచవ్యాప్తంగా ఆచరణాత్మకంగా నిర్వచించబడిన 12 రాశిచక్ర గుర్తులను నమ్ముతాయి, అందువల్ల KP జ్యోతిషశాస్త్రం కూడా ఈ భావనను ఖండించదు.
ప్రొఫెసర్ కె.ఎస్.కృష్ణమూర్తి (1908-1972) భారతీయ జ్యోతిష్కుడు, KP సిస్టమ్ వెనుక ఉన్న వ్యక్తి, దీనిని కృష్ణమూర్తి పద్ధతి అని కూడా అంటారు. ఆయన "జ్యోతిషం, ఆద్రిష్ట" కు సంపాదకుడు శోతిద మన్నన్  డిగ్రీ ని పొందారు (SOTHIDA MANAN ). ప్రొఫెసర్ కృష్ణమూర్తి తమిళనాడులోని తంజావూరు పట్టణం దగ్గరలోని తిరువయ్యూరు  లో జన్మించారు.ప్రొఫెసర్ కృష్ణమూర్తిని మహాకవి శ్రీ సుందరశర్మ ఆధ్యాత్మిక సాధనలో ప్రారంభించారు. బ్రహ్మశ్రీ సుందరశర్మ దివ్యాత్మ, గొప్ప సంస్కృత కవి, పండితుడు. సెయింట్ జోసెఫ్ కళాశాలలో విద్యాభ్యాసం పూర్తి చేసిన తరువాత ప్రొఫెసర్ కృష్ణమూర్తి 14-7-1927 న మద్రాసు లోని కింగ్ ఇనిస్టిట్యూట్, గిండీలో ప్రజా ఆరోగ్య శాఖలో తమిళనాడు ప్రభుత్వ ఉద్యోగంలో ప్రవేశించారు. అతను తన పూర్తి సమయాన్ని కేటాయించడానికి 1961 సెప్టెంబర్ 19 న సేవ నుండి స్వచ్ఛంద పదవీ విరమణ తీసుకున్నాడు. జ్యోతిషశాస్త్రం అభివృద్ధి, పరిశోధన లో భాగంగా హిందూ, పాశ్చాత్య శాస్త్రాలను క్షుణ్ణంగా అధ్యయనం చేశాడు. కాని రెండింటిలో లోపం, కచ్చితత్వం లేకపోవడం పట్ల తీవ్ర నిరాశ కు లోనయ్యి ఒక గ్రహం తన కాలంలో నివశిస్తున్న ఇంటి యొక్క ఫలితాలను ఊహించే వృత్తి, యాజమాన్యం, సహవాసం లేదా భావన ద్వారా సంబంధం లేని ఫలితాలను కలిగి ఉండటాన్ని అతడు గమనించాడు.ఇది నక్షత్రజాతకాల యొక్క అత్యంత ప్రాముఖ్యతను దృష్టిలో పెట్టాడు. ఒక గ్రహం యొక్క ఫలితాలు (దాని కాలంలో) ఆ నక్షత్రమండలాధిపతి ద్వారా బలంగా మార్పు చెందాయని, దాని యొక్క వృత్తి, యాజమాన్యం, సహవాసం, భావనల ఆధారంగా ఇది బలంగా మార్పు చెందుతందని ఆయన తన పరిశోధనల ద్వారా స్థాపించాడు. ఈ గ్రహాన్ని ఆక్రమించిన నక్షత్రమండలం యొక్క కచ్చితమైన భాగానికి ఫలితంలో తేడాను ఆపాదించాలని ప్రొఫెసర్ కృష్ణమూర్తి కి అర్థమైంది. ఆ స్థానంలో ఉన్న నక్షత్ర మండలం నిర్ణయించడానికి నక్షత్ర మండలాన్ని కొంత ముఖ్యమైన శాస్త్రీయ పద్ధతిలో విభజించవలసి వచ్చింది. పరాశర మహర్షి కి ఆపాదించిన నిగూఢమైన అసమాన వింసోత్తరీ నిష్పత్తిలో నక్షత్రాన్ని విభజించాలన్న ఆలోచన ఆయనను తాకింది. ఒక గ్రహానికి ఏ విధంగా ఫలితం (అనుకూలమో, ప్రతికూలమో) ఏ గ్రహానికి చెందినదో ఆ గ్రహాధిపతి ఏ గ్రహానికి అధిపతిగా ఉన్నాడో ఆ గ్రహాన్ని (ఉపఅధిపతి) వృత్తి, యాజమాన్యత మొదలైన వాటి ప్రకారం ఆ గ్రహం (ఉపఅధిపతి) ఆదేశితుడైనట్లు ప్రొఫెసర్ కృష్ణమూర్తి తన పరిశోధనల ద్వారా మళ్ళీ స్థాపించడంలో విజయం సాధించారు. 1963 ఏప్రిల్ 1న "జ్యోతిష్యం, ఆత్రష్ట" అనే పత్రికను స్థాపించి అందులో చలా వ్యాసాలు రాశారు. 1964 లో ఆయన "సోతిద మన్నన్" అనే బిరుదును అప్పటి మహారాష్ట్ర గవర్నర్ డాక్టర్ పి. వి. చెరియన్ నుండి అందుకొన్నాడు, అతను మిస్టర్ టి. శివప్రసాగం, మలయన్ తరపున "సోతిడా మన్నన్" అనే బిరుదును కూడా అందుకున్నాడు.జ్యోతిషశాస్త్ర సంఘం 29 జూన్ 1970 న1964 తరువాత సోతిదా మన్నన్ జ్యోతిష్ మార్తాండ్ ప్రొ. కె.ఎస్.కృష్ణమూర్తి స్టెల్లార్ ఆస్ట్రాలజికల్ రీసెర్చ్ ఇనిస్టిట్యూట్ ప్రెసిడెంట్ గా, విజిటింగ్ ప్రొఫెసర్ ఆఫ్ ఆస్ట్రాలజీ మీద బోధన చేశారు, వీటికి భారతీయ విద్యాభవన్, ముంబై, ఢిల్లీ, చెన్నై, ఇతర కేంద్రాలకు చెందిన విద్యార్థులు, పండితులు, వృత్తి నిపుణులు ఈ ఉపన్యాసాలకు హాజరయ్యారు, వారిలో చాలామంది కృష్ణమూర్తి పధాతిని ప్రశంసిస్తూ, దాని పరిశోధనలను ధృవీకరించారు.ఆయన 40 సంవత్సరాల లోతైన పరిశోధన ఫలించింది, అతను ఏ విధమైన జాతకానికి సార్వత్రికంగా 100% ఖచ్చితమైన అంచనాలు ఇవ్వడానికి ఒక తప్పులేని ఫార్ములాను రూపొందించాడు.1966, 1967లలో ఆయన కె.పి.పై మొదటి రెండు సంపుటాలు సాగర్ పబ్లికేషన్స్, న్యూఢిల్లీ లో ప్రచురించబడ్డాయి. ఈ రెండు సంపుటాలు, అతని పత్రికలు KP పై అత్యంత ప్రామాణిక బోధనా మూలాలుగా పరిగణించబడుతున్నాయి. ఈయన 30th మార్చి 1972 న 2:00 am కు మరణించాడు.
వలిపె రాంగోపాలరావు
వలిపె రాంగోపాలరావు నానో టెక్నాలజీ విభాగానికి చెందిన శాస్త్రవేత్త. నాగర్‌కర్నూల్ జిల్లా, కొల్లాపూర్ కు చెందిన రాంగోపాలరావు ఎలక్ట్రానికి ఇంజనీరింగ్‌లో ఎం.టెక్, పీహెచ్‌డి చేశారు. 2005లో శాంతిస్వరూప్ భట్నాగర్ అవార్డును, 2013లో ఇన్ఫోసిస్ అవార్డును పొందాడు.
విద్యాభ్యాసం
రాంగోపాలరావు కొల్లాపూర్ పట్టణానికి చెందిన న్యాయవాది రాఘవరావు చిన్నకుమారుడు. తండ్రి రాఘవరావు కొల్లాపూర్ సమితి చైర్మెన్‌గా పనిచేశాడు. రాంగోపాలరావు ఇంటర్మీడియట్ వరకు స్థానికంగా కొల్లాపూర్‌లోనే తెలుగు మాధ్యమంలో చదివాడు. బీటెక్ ను మహారాష్ట్ర లోని రాంటెక్ నుంచి పూర్తిచేశాడు. ఆ తర్వాత ముంబాయి ఐఐటీలో శాస్త్రవేత్తగా చేరి ఇప్పటికీ అక్కడే కొనసాగుతున్నాడు.
సామ్రాట్ (నటుడు)
సామ్రాట్‌ రెడ్డి భారతదేశానికి చెందిన మోడల్ మరియు తెలుగు సినిమా నటుడు.ఆయన 2004లో విడుదలైన యువకులు సినిమా ద్వారా సినిమారంగంలోకి అడుగు పెట్టాడు.సామ్రాట్ బిగ్‌బాస్ సీజన్ 2లోొ కంటెస్టెంట్ గా పాల్గొన్నాడు.
జననం, విద్యాభాస్యం
సామ్రాట్‌ 6 ఏప్రిల్ 1983లో హైదరాబాద్ లో జి.జీవిత్ రెడ్డి, జయ రెడ్డి దంపతులకు జన్మించాడు. ఆయన పదవ తరగతి వరకు సికింద్రాబాద్ లోని సెయింట్ ప్యాట్రిక్స్ స్కూల్ లో చదివాడు. సామ్రాట్‌ ఉస్మానియా యూనివర్సిటీ నుండి బిఎ పూర్తి చేశాడు.
వివాహం
సామ్రాట్‌ 2015లో హర్షిత రెడ్డిని వివాహమాడాడు. ఆయన 2018లో ఆమెతో వీరిద్దరూ విడాకులు తీసుకుని విడిపోయాడు. సామ్రాట్‌ 2020లో కాకినాడలో నవంబర్ 5న అంజనా శ్రీ లిఖిత ను రెండో వివాహం చేసుకున్నాడు.
మూలాలు
వర్గం:తెలుగు సినిమా నటులు
కొల్లా శ్రీకృష్ణారావు
కొల్లా శ్రీకృష్ణారావు ఒక తెలుగు పద్య కవి. సాహితీవేత్త. పత్రికాసంపాదకుడు. అలాగే సాహిత్యసంస్థల నిర్వాహకుడిగా తెలుగువారికి చిరపరిచితుడు. ఆయన గుంటూరు జిల్లా నిడుబ్రోలులో తెలుగు లెక్చరర్‌గా పనిచేసి పదవీ విరమణ చేసారు. భావవీణ మాసపత్రికకు ఆయన చివరి వరకు సంపాదకత్వం వహించారు.
ప్రారంభ జీవితం
కొల్లా శ్రీకృష్ణారావు గుంటూరు జిల్లా పెదకూరపాడు గ్రామంలో వ్యవసాయ దంపతులైన మహాలక్ష్మి సూరయ్య లకు జన్మించారు. భాషా ప్రవీణ పట్టభద్రులయ్యారు. కొంతకాలం తెలుగు పండితునిగా విధులు నిర్వర్తించారు. ఆయన బాల్యం నుంచి తెలుగు పద్యంపై మక్కువతో గుర్రం జాషువా, తన గురువు ఏటుకూరి వేంకటనరసయ్య లతో అత్యంత సన్నిహితంగా మెలిగాడు.
సాహిత్యసేవ
స్వీయ సంపాదకత్వంలో స్వతంత్రవాణి, భావవీణ పత్రికలను నడిపారు. ప్రముఖవైద్యులు కె. సదాశివరావుగారి నేతృత్వంలో నడిచిన సాహితీ సదస్సుకు సుదీర్ఘకాలం కార్యదర్శిగా వ్యవహరించారు. తుమ్మల సీతారామమూర్తి, బొద్దులూరి నారాయణరావు, నాగభైరవ కోటేశ్వరరావు, చిటిప్రోలు కృష్ణమూర్తి మొదలైన సమకాలీన కవుల నుంచి కూడా ప్రశంసలు అందుకున్నారు.
మరణం
94 సంవత్సరాల కొల్లా శ్రీకృష్ణారావు 2022 జూన్ 6న గుంటూరులోని స్వగృహంలో కన్ను మూశారు.
మూలాలు
వర్గం:తెలుగు కవులు వర్గం:2022 మరణాలు వర్గం:గుంటూరు జిల్లా కవులు వర్గం:గుంటూరు జిల్లా ఉపాధ్యాయులు
రామలింగేశ్వరస్వామి దేవాలయం (చిలుమూరు)
రామలింగేశ్వరస్వామి దేవాలయం బాపట్ల జిల్లా చిలుమూరు గ్రామంలో ఈ దేవాలయం ఉంది.
స్థలపురాణం
ఈ దేవాలయంలో శ్రీగంగా,పార్వతీ సమేతంగా రామలింగేశ్వర స్వామి వారు కొలువై ఉన్నారు. అత్యంత పురాతనమైన శివలింగాల్లో ఇదొకటి. త్రేతాయుగంలో సీతాదేవి ప్రతిష్ఠించిన ఇసుకలింగం ఇది. కృష్ణానదీ తీరంలో కొలువున్న ఈస్వామి వారికి ఇతిహాసిక ప్రాధాన్యత చాలా ఉంది.త్రేతాయుగంలో శ్రీరాముడు రావణ వధ అనంతరం సీతాదేవిని తీసుకుని తిరిగివస్తూ పాపనివారణకై శివలింగ ప్రతిష్ఠలు చెయ్యాలనినిశ్చయించుకున్నాడు.చిలుమూరు ప్రాంతంలో, కృష్ణానదీ తీరంలో శివలింగాన్ని సీతాదేవి ప్రతిష్ఠించడానికి నిశ్చయించుకుని ఆంజనేయుడ్ని కాశీవెళ్ళి ఓ శివలింగాన్ని తీసుకురమ్మని ఆజ్ఞాపించింది.ఆయితే వెళ్ళిన మారుతి ఎంత సమయం గడిచినా రాకపోవడం, ముహూర్తం సమీపించడంతో సీతాదేవి నదీతీరంలోని ఇసుకతో ఒక లింగాన్ని తయారు చేసి, ఆ లింగాన్ని ప్రతిష్ఠించింది.అనంతరం అక్కడికి శివలింగముతో వచ్చిన ఆంజనేయుడు సీతాదేవి అప్పటికే లింగాన్ని ప్రతిష్ఠించడం చూసి కుపితుడయ్యాడు. కోపంతో పీతాదేవి ప్రతిష్ఠించినరామలింగేశ్వర స్వామి లింగాన్ని తన వాలముతో చుట్టి పెకలించబోవగా, ఎంత ప్రయత్నించినా ఆ లింగం కదలలేదు. దానికిగుర్తుగా ఈ నాటికీ కుచ్చుతో కూడిన తోక గుర్తు లింగము పై కనిపిస్తుంది. ఆ కోపంలోనే ఆంజనేయుడు తాను తీసుకు వచ్చిన లింగాన్ని కృష్ణా నది అవతల వైపుకి విసిరేశాడు. ఆ లింగమే కృష్ణా జిల్లా ఐలూరులో వున్న రామలింగేశ్వర స్వామి ఈ క్షేత్రాన్ని ఉభయరామేశ్వరములలో ఒకటిగా పరిగణిస్తారు. సీతాదేవి ప్రతిష్ఠించినప్పుడు ఈ లింగము చిన్నదైనా ప్రతిష్ఠ అనంతరం పెరుగుతూ ఉండటం వల్ల సీతా దేవి నదిలో ఉన్న ఇనుకని తీసుకుని లింగాగ్రము మీద ఉంచినందు వల్ల గుప్పిటంత బొడిపికలిగి లింగము కనిపిస్తూ వుంటుంది. దానితో లింగము పెరుగుదల నిలిచిపోయింది.
ఆలయ విశేషాలు
దేవాలయం లోపల నాలుగు దిక్కుల్లోనూ మారేడు చెట్లు ఉన్నాయి.చాలా పెద్ద శమీ,వృక్షమును కూడా ఈ దేవాలయంలో చూడవచ్చు. స్వామి పశ్చిమ దిశగా ఉంటాడు.
రవాణా సౌకర్యం
తెనాలి నుంచి బస్సు సౌకర్యం కలదు.
మూలాలు
వర్గం:హిందూ దేవాలయాలు వర్గం:బాపట్ల జిల్లా పుణ్యక్షేత్రాలు
నార్ల చిరంజీవి
thumb|నార్ల చిరంజీవి నార్ల చిరంజీవి (1925-1971) ఒక ప్రముఖ కవి, కథకుడు, నాటక కర్త, బాల సాహిత్యకారుడు, సినీ గీత రచయిత. కమ్యూనిస్టు ఉద్యమంలోనూ, అభ్యుదయ రచయితల ఉద్యమంలోనూ ఇతర ప్రజా ఉద్యమాలలోనూ పనిచేశాడు. విశాలాంధ్ర దినపత్రిక లో కొంత కాలం పాటు చిన్నారి లోకం అనే బాలల శీర్షికను నిర్వహించాడు. 1949-50 లలో విజయవాడ ఆకాశ వాణి కేంద్రంలో పనిచేశాడు.
బాల్యం
నార్ల చిరంజీవి 1925 మే 1 న కృష్ణా జిల్లా, గన్నవరం తాలూకా, కాటూరు గ్రామంలో జన్మించాడు. ఈయన పెద్దగా చదువుకోక పోయినా, సంస్కృతం, తెలుగు, హిందీ భాషల్లో పట్టు సంపాదించుకున్నాడు.
రచనలు
భాగ్య నగరం అనే గేయనాటిక బాగా ప్రాచుర్యం పొందింది. సినిమా రంగంలో ప్రవేశించి కొన్ని చలన చిత్రాలకు స్క్రిప్టు రచయితగా, కొన్ని సినిమాలకు పాటలు రాశాడు. వీనిలో ఆరాధన (1962 సినిమా) ఒక సినిమా.
ఆయన జీవిత చరిత్ర అగ్ని సరస్సున వికసించిన వజ్రం నార్ల చిరంజీవి అనే పుస్తకంగా ప్రచురితమైంది.
మరణం
1971, అక్టోబరు 16న అనారోగ్యంతో మరణించాడు.
మూలాలు
వర్గం:తెలుగు రచయితలు వర్గం:కృష్ణా జిల్లా వ్యక్తులు వర్గం:తెలుగు నాటక రచయితలు వర్గం:1925 జననాలు వర్గం:1971 మరణాలు
రాణి అబ్బక్క
thumb|రాణి అబ్బక్క రాణి అబ్బక్క చౌతా ఉళ్ళాల రాజ్యానికి రాణి. 16వ శతాబ్దంలో  పోర్చుగల్ వాళ్ళతో పోరాడారు ఆమె. చౌతా వంశానికి చెందిన అబ్బక్క  కర్ణాటకలోని  మంగళూరు ప్రాంతాన్ని పరిపాలించారు. ఆమె వంశస్థులు  ఈ ప్రాంతాన్ని చాలా ఏళ్ళ నుంచీ పాలిస్తున్నారు. వీరి రాజధాని పుట్టిగె. ఉళ్ళాల రాజ్యంలో ఉన్న రేవు పట్టణం దానికి ఇంకో రాజధానిగా ఉండేది. ఈ ప్రాంతం భౌగోళికంగా ప్రాముఖ్యత ఉండటంతో ఎన్నోసార్లు ఈ రాజ్యాన్ని ఆక్రమించేందుకు పోర్చుగీస్ వాళ్ళు ప్రయత్నించారు. కానీ అబ్బక్క  ఆ ప్రయత్నాలన్నిటినీ తిప్పికొట్టారు. దాదాపు నాలుగు దశాబ్దాల పాటు  వాళ్ళను నిలవరించారు ఆమె. నిర్భయంగా ఆమె చేసిన ఈ పోరాటానికి గుర్తుగా ఆమెను అభయ రాణిగా పిలిచేవారు. వలస పరిపాలకులపై పోరాటం చేసిన భారతీయుల్లో ఈమే మొదటివారు కావడం విశేషం. అంతేకాక అబ్బక్క మొట్టమొదటి మహిళా స్వతంత్ర పోరాట యోధురాలు కూడా. కిత్తూరు చెన్నమ్మ, కేళడి చెన్నమ్మ, ఒనకె ఒబవ్వ, అబ్బక్క చౌతా తొలినాళ్ళ మహిళా యోధులుగా చరిత్రలో నిలిచారు.
Notes
వర్గం:కర్ణాటక చరిత్ర
మైక్రోసాఫ్ట్ అజూర్
మైక్రోసాఫ్ట్ అజూర్(Microsoft Azure) అనేది, సమాచారాన్ని భద్రపరిచె ప్రదేశం. ఇది  ఒక Cloud Computing సేవ సంస్థ. దీన్ని మైక్రోసాఫ్ట్ అనే సంస్థ నిర్వహిస్తుంది. ఈ సంస్థ  SaaS(Software as a Service), PaaS( Platform as a Service) మరియు IaaS( Infrastructure as a Service ) అనే మూడు రకములయిన సేవలను అందిస్తుంది.
దీన్ని మొదటిశారిగ అక్టోబరు 27 2008 న ప్రారంభించబడింది. ఫిబ్రవరి 2010 తర్వాత విండౌస్ అజూర్ వాడుకులొకి వచ్చింది. 2014 తరువాత, మైక్రోసాఫ్ట్ తన పేరును విండోస్ అజూర్ నుండి మైక్రోసాఫ్ట్ అజూర్‌ గా మార్చింది.మరియు మైక్రోసాఫ్ట్ విండౌస్ కి, లైనుక్ష్ కి(Linux), IOS కి, మరియు ఆండ్రాయిడ్  కి మద్దతు ఇస్తుంది. మైక్రోసాఫ్ట్ అజూర్(Microsoft Azure) లొ 200 ( Compute, Networking, Data + Analytics, అజూర్ AI, Storage, Web + Mobile, Internet of Things, Developer Tools, Containers, Databases, Security + Identity)కు పైన సెవలను అందిస్తుంది. మైక్రోసాఫ్ట్ అజూర్(Microsoft Azure) కి పొటిగ GCP(Google Cloud ), AWS(Amazon Cloud ) మూడు సంస్థలుతొ పాటు మరెన్నొ సంస్థలు ఊన్నయి.
ఏకలవ్య దేవాలయం
ఏకలవ్య ఆలయం (హిందీ: एकलव्य मंदिर) ఏకలవ్యుడికి అంకితం చేయబడిన ఏకైక హిందూ దేవాలయం. ఇది భారతదేశం లోని హర్యానా లోని గురుగ్రామ్‌ లోని ఖండ్సా గ్రామంలో ఉంది. ఏకలవ్యుడు తన బొటనవేలును కోసి తన గురువు ద్రోణుడికి గురుదక్షిణగా సమర్పించిన ప్రదేశంలో ఇది నిర్మించబడింది. ఈ ప్రదేశంలో అతని బొటనవేలును పాతిపెట్టారు, ఈ మహానాయకుని గౌరవార్థం దాని పైన ఒక దేవాలయాన్ని నిర్మించారు.
చరిత్ర, ప్రాముఖ్యత
మహాభారతం ప్రకారం, పాండవులు, కౌరవులు గురువు ద్రోణాచార్య వద్ద శిక్షణ పొందేవారు. ద్రోణుడు అర్జునుడిని తన కాలంలోని గొప్ప విలువిద్య గల వ్యక్తిని చేస్తానని వాగ్దానం చేశాడు. అయితే, ఒకరోజు, అర్జునుడు తన కంటే మెరుగైన ఏకలవ్య అనే అబ్బాయిని కనుగొన్నాడు. ఏకలవ్య గురించి ద్రోణునికి చెప్పాడు. ద్రోణుడు తన వాగ్దానాన్ని గుర్తుచేసుకుంటూ ఏకలవ్యుడిని గురుదక్షిణగా (గురువుకు కానుకగా) తన కుడి బొటనవేలును (విలుకాడు కోసం అవసరమైన శరీర భాగం) కత్తిరించమని కోరాడు. ఏకలవ్య విధేయత చూపి అతని కుడి బొటనవేలును కత్తిరించాడు. ఆ ప్రదేశంలో ఏకలవ్య బొటనవేలు ఖననం చేయబడిందని చెబుతారు.
ఏకలవ్య త్యాగాన్ని పురస్కరించుకుని, 1721లో, ఒక సంపన్న గ్రామస్థుడు ఆ ప్రదేశంలో ఒక చిన్న ఏకలవ్య ఆలయాన్ని నిర్మించాడు. ఇప్పుడు దీనిని గురుగ్రామ్ సాంస్కృతిక గౌరవ్ సమితి నిర్వహిస్తోంది. ఈరోజు కేవలం స్థానిక గ్రామస్థులు మాత్రమే ఆలయాన్ని సందర్శిస్తారు. ఇది పర్యాటకులు, విదేశీయులలో అంతగా ప్రాచుర్యం పొందలేదు. రాజస్థాన్, మధ్యప్రదేశ్, భారతదేశంలోని ఇతర ప్రాంతాల నుండి పెద్ద సంఖ్యలో సందర్శించే భిల్ ప్రజలు కూడా ఈ ఆలయాన్ని ఎంతో గౌరవిస్తారు.
గురుగ్రామ్‌లోని మహాభారతానికి సంబంధించిన గురుగ్రామ్ బీమా కుండ్ (ద్రోణుడు స్నానం చేసిన ప్రదేశం), ద్రోణాచార్యకు అంకితం చేయబడిన ఆలయం, పాండవులు నిర్మించిన శివుని ఆలయం వంటి ఇతర ముఖ్యమైన ప్రదేశాలు సమీపంలో ఉన్నాయి.
నిర్మాణం
ఆలయంలో ఒకే గది మాత్రమే ఉంది, ఇది ఒకేసారి ఇద్దరు వ్యక్తులకు సరిపోతుంది. దానితో పాటు, ఆలయాన్ని సందర్శించే యాత్రికులందరికీ వసతి కల్పించేందుకు గ్రామ పంచాయతీ నిర్మించిన రెండు గదుల ఏకలవ్య ధర్మశాల (హిందీ: एकलव्य धर्मशाला) కూడా ఉంది.
పర్యాటకం
గుర్గావ్ పేరును గురుగ్రామ్‌గా మార్చినప్పుడు గ్రామస్థులు, గురుగ్రామ్ సాంస్కృతిక గౌరవ సమితి సభ్యులు చాలా సంతోషించారు. ఈ ప్రదేశానికి ఎక్కువ మంది పర్యాటకులు వస్తారని వారు అంచనా వేశారు. వారు ప్రతి సంవత్సరం జనవరి 14న ప్రత్యేక పూజలు చేయడం ప్రారంభించారు. ఏకలవ్యకు చెందిన నిషాద కులస్థులు పూజ చేస్తారు. దానితో పాటు ఆలయాన్ని, ఆలయ ప్రాంగణాన్ని విస్తరించాలన్నారు. ఏకలవ్య దేవాలయం, ద్రోణాచార్య దేవాలయం, ఇతర ప్రదేశాలతో కూడిన స్థానిక పర్యాటకం సర్క్యూట్‌ను అభివృద్ధి చేయాలని గ్రామస్థులు డిమాండ్ చేశారు.
మూలాలు
వర్గం:దేవాలయాలు వర్గం:హర్యానా
టి. పద్మారావు గౌడ్
తిగుళ్ళ పద్మారావు గౌడ్ (జ.ఏప్రిల్ 7, 1954) తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున సికింద్రాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు, డిప్యూటీ స్పీకర్ గా ఉన్నాడు. 2014, జూన్ 2న తెలంగాణ రాష్ట్ర మంత్రిగా ప్రమాణ స్వీకారం చేశాడు. 2014లో సికింద్రాబాద్ శాసనసభ నియోజకవర్గం కు ఎమ్మెల్యేగా ఎన్నికైన పద్మారావు గౌడ్, 2014 నుండి 2018 వరకుతెలంగాణ రాష్ట్ర తొలి ఎక్సైజ్, క్రీడలు & యువజన వ్యవహారాల మంత్రిగా భాద్యతలు నిర్వహించాడు.
జననం, విద్య
పద్మారావు గౌడ్ 1954, ఏప్రిల్ 7న ఈశ్వరయ్య - రాములమ్మ దంపతులకు తెలంగాణ రాష్ట్రం, సికింద్రాబాద్ లో జన్మించాడు. సికింద్రాబాద్ ఎస్పీ రోడ్ లో ఉన్న ప్రభుత్వ జూనియర్ కళాశాలలో ఇంటర్మీడియట్ పూర్తిచేశాడు.
వివాహం - పిల్లలు
పద్మారావు గౌడ్ కి స్వరూప రాణితో వివాహం జరిగింది. వీరికి నలుగురు కుమారులు (కిషోర్ గౌడ్, కిరణ్ గౌడ్, రామేశ్వర్ గౌడ్, త్రినేత్ర గౌడ్), ఇద్దరు కుమార్తెలు (ఐశ్వర్య గౌడ్, మౌనిక గౌడ్) ఉన్నారు.
రాజకీయ జీవితం
పద్మారావు గౌడ్ కాంగ్రెస్ పార్టీ ద్వారా రాజకీయాల్లోకి వచ్చి 1986వ సంవత్సరంలో హైదరాబాద్ మున్సిపల్ కార్పొరేషన్ కి జరిగిన ఎన్నికల్లో కాంగ్రెస్ పార్టీ తరఫున మోండా మార్కెట్ నుంచి పోటీ చేసి తన సమీప ప్రత్యర్థి జనతాదళ్ పార్టీ  అభ్యర్థి తలసాని శ్రీనివాస్ యాదవ్ పై కార్పొరేటర్‌గా గెలిచాడు. ఆయన తెలంగాణ రాష్ట్ర సాధనకోసం ఏర్పాటైన తెలంగాణ రాష్ట్ర సమితి లో 2001లో చేరి 2002లో జరిగిన కార్పొరేషన్ ఎన్నికల్లో రెండోసారి కార్పొరేటర్‌గా ఎన్నికయ్యాడు. 2004లో సికింద్రాబాద్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 2009లో జరిగిన అసెంబ్లీ ఎన్నికల్లో సనత్‌నగర్ శాసనసభ నియోజకవర్గం నుండి ఎమ్మెల్యేగా పోటిచేసి కాంగ్రెస్ అభ్యర్థి మర్రి శశిధర్ రెడ్డి చేతిలో ఓడిపోయాడు. పద్మారావు గౌడ్ 2004, 2014, 2018 ఎన్నికల్లో సికింద్రాబాద్‌ నుంచి ఎమ్మెల్యేగా గెలిచాడు. 2008 సికింద్రాబాద్‌ నియోజకవర్గంలో జరిగిన ఉప ఎన్నికల్లో, 2009 సంవత్సరంలో జరిగిన ఎన్నికల్లో సనత్ నగర్‌ నుండి పోటీ చేసి ఓడిపోయాడు.
2014లో సికింద్రాబాద్ శాసనసభ నియోజకవర్గం నుండి ఎమ్మెల్యేగా ఎన్నికై,  2014 జూన్ 2 న తెలంగాణ ప్రభుత్వం కేబినెట్ లో ఎక్సైజ్, యువజన సర్వీసులు, క్రీడల మంత్రిగా బాధ్యతలు నిర్వహించాడు. 2018 ముందస్తు ఎన్నికల్లో సికింద్రాబాద్ నియోజకవర్గం నుంచి పోటీ చేసి పద్మారావు గెలుపొందాడు. అనంతరం ఆయన డిప్యూటీ స్పీకర్‌గా ఎన్నికయ్యాడు.
ఇతర వివరాలు
ఆస్ట్రేలియా, బ్రెజిల్, చైనా, హాంకాంగ్, మకావు, థాయ్‌లాండ్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:జీవిస్తున్న ప్రజలు వర్గం:1954 జననాలు వర్గం:హైదరాబాదు జిల్లా రాజకీయ నాయకులు వర్గం:హైదరాబాదు జిల్లాకు చెందిన రాష్ట్ర మంత్రులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:ఆంధ్రప్రదేశ్ శాసన సభ్యులు (2004)
దేశవాళీ వరి వంగడాలు
ఆ ప్రకృతి ప్రసాదించిన కొన్ని దేశవాళీ  వరి  విత్తనాలు వాటి  ప్రాముఖ్యత గురుంచి  తెలుసుకొని దిగుబడుల కోసం పరుగులు పెట్టకుండా ఆరోగ్యం కోసం  ఒకడుగు  ముందేశీ  ఈ విత్తనాలను   పండించి మన  కుటుంబం ,మన  స్నేహితులు, మన  సన్నిహితులకు  అందేలా చేద్దాం.
దేశి వరి రకాలు  వాటి ప్రాముఖ్యత.
రక్త శాలి: ఈ రైసు ఎరుపు రంగులో ఉంటుంది.అత్యంత పోషక విలువలు,ఔషధ మూలికా విలువలు కలిగినది. ఆయుర్వేదలో వాతము పిత్తము కఫము నివారించును అని మరియు మూడు వేల సంవత్సరాల కన్నా ఎక్కువ కాలము నాటిది అని చెప్పబదినది. ఈ రైస్ను ఎర్రసాలి,చెన్నేల్లు,రక్తాసలి అని కూడా అంటారు. ఎరుపు రకాల్లోమోస్ట్ వ్యాల్యూబుల్ రైస్.
కర్పూకవుని: ఈ రైసు నలుపు రంగులో ఉంటుంది.బరువు తగ్గుటకు అనువైన ఆహారముకొలెస్ట్రాల్ తగ్గుటకు, క్యాన్సర్ నివారణకు ఉపయోగపడుతుంది.ఈ రైస్ను యాంటీ ఏజింగ్ రైస్ అని కూడా అంటారు.
కుళ్లాకార్: ఈ రైసు ఎరుపు రంగులో ఉంటుంది.గర్భిణీ స్త్రీలకు చాలా మంచిది సాధారణ ప్రసవానికి తోడ్పడుతుంది మరియు పిల్లలకు జ్ఞాపకశక్తి ఎక్కువగా పెరుగుతుంది. ఈ రైస్లో మాంగనీసు,విటమిన్ బి6,కాల్షియం, ప్రోటీన్స్ ,కార్బోహైడ్రేట్స్ ,పొటాషియం ,ఫైబర్ అధికంగా ఉంటాయి. ప్రపంచములో అత్యంత ముఖ్యమైన మానవ ఆహార పంట బియ్యం.
పుంగార్: ఈ రైసు ఎరుపు రంగులో ఉంటుంది. అధిక పోషకాలు,ప్రోటీన్స్ కలిగి ఉంటుంది మరియు ఆకలిని కూడా ప్రేరేపిస్తుంది,శరీరానికి బలాన్ని ఇస్తుంది. గర్భాధారణ సమయంలో తీసుకుంటే సుఖ ప్రసవానికి తోడ్పడుతుంది.ఇది100% మహిళలకు మంచిది.
మైసూర్ మల్లిగా: ఈ రైసు తెలుపు రంగులో ఉంటుంది.ఎదిగే పిల్లలకు అవసరమైన అధిక పోషకాలు,ప్రోటీన్స్ లభించే గుణం కలిగి ఉంది. పిల్లలకు రోగనిరోధక శక్తిని పెంపొందిస్తుంది.పిల్లలకు మోస్ట్ వ్యాల్యూబుల్ రైస్.
రత్నచోడి ఈ బియ్యం తెలుపు,సన్నరకం అధిక పోషక విలువలు ఉన్నాయి. కండపుష్టికి మరియు శరీర సమతుల్యతకు ఉపయోగపడుతుంది. శరీరానికి బలాన్ని చేకూరుస్తుంది. పూర్వకాలంలో సైనికులకు ఆహారంగా వాడేవారు. రోగనిరోధక శక్తి పెరుగుతుంది.
బహురూపి,గురుమట్టియా,వెదురు సన్నాలు: తెలుపు,లావు రకం ఈ బియ్యంలో అధిక పోషకాలు,పీచు పదార్థంలు కలిగి ఉంటాయి.కాల్షియం,ఐరన్,జింకు ఎక్కువగా ఉంటాయి.మోకాళ్ళ నొప్పులు తగ్గడానికి తోడ్పడుతాయి.బహురూపి శ్రీకృష్ణదేవరాయల వారు కూడా తినేవారు.రోగనిరోధక శక్తి పెరగడానికి సహాయపడుతాయి.
నారాయణ కామిని:ఈ రైసు తెలుపు, సన్న రకము .ఇందులో అధిక పోషకాలు, పీచుపదార్థాలు,కాల్షియం ఎక్కువగా ఉంటాయి. మోకాళ్ళ నొప్పులు తగ్గడానికి తోడ్పడుతుంది. రోగనిరోధక శక్తి పెరుగుతుంది.
ఘని: ఈ రైసు తెలుపు,చిన్న గింజ రకం. అధిక పోషకాలు కాల్షియం ఐరన్ ఎక్కువ. శరీరానికి బలాన్ని చేకూరుస్తుంది.వర్షా కాలమునకు ఇది అనువైన విత్తనం.చేను పై గాలికి పడిపోదు.రోగనిరోధక శక్తి పెరుగుతుంది.
ఇంద్రాణి ఈ బియ్యం తెలుపు,సన్నరకం, సెంటెడ్ రకము. కాల్షియం,ఐరన్,D విటమిన్ ఎక్కువగా ఉంటుంది. పిల్లలు బాగా ఇష్టపడి తింటారు. పెద్దవాళ్లు కూడా తినవచ్చు. గుల్ల భారిన(బోలు)ఎముకలు దృఢముగా మారడానికి సహాయపడుతుంది,జీర్ణక్రియను మెరుగుపరుస్తుంది.
ఇల్లపు సాంబ: ఈ రైసు తెలుపు, సన్నరకం,ఇది మైగ్రేన్ సమస్యలను,సైనస్ సమస్యలను నివారించడానికి సహాయపడుతుంది.శరీరంలో రోగనిరోధక శక్తిని పెంపొందిస్తుంది.
దేశీ బాసుమతి: ఈ రైసు తెలుపు,పొడవు రకము,సువాసన కలిగి ఉంటుంది. ఇది బిర్యానీలకు అనుకూలంగా ఉంటుంది.
కాలాజీరా: ఈ రైస్ తెలుపు రంగులో ఉంటుంది.ఇది సువాసన కలిగిన బేబీ బాస్మతి రైస్.ఇది బిర్యానీలకు చాలా అనుకూలంగా ఉంటుంది.
పరిమళ సన్నము,రాంజీరా,రధునీ పాగల్,గంధసాలె,తులసీబాసో,బాస్ బోగ్, కామిని బొగ్: ఇవన్నీ తెలుపు రకము. సుగంధభరితమైన బియ్యం.ఇవి ప్రసాదంలకు, పులిహారములకు,పాయసములకు చాలా బాగుంటాయి.రోగనిరోధకశక్తిని పెంపొందిస్తాయి.
దూదేశ్వర్,అంబేమెహర్(scented వెరైటీ ): ఈ రైసు తెలుపు,బాలింతల స్త్రీలకు పాలు పెరగడానికి తోడ్పడుతాయి.తద్వారా పిల్లలకు రోగనిరోధక శక్తి పెరుగుతుంది.తల్లి పిల్లలకు అధిక పోషకాలు అందుతాయి,తద్వారా ఆరోగ్యంగా ఉంటారు.
కుంకుమసాలి: ఈ రైసు తెలుపు,రక్త ప్రసరణ మెరుగుపరచడానికి, మలినాలను శుభ్రం చేయడానికి ఉపయోగపడుతుంది. రోగనిరోధక శక్తిని పెంపొందిస్తుంది.
చికిలాకోయిలా:ఈ రైసు తెలుపు,సన్న రకము, దీని వల్ల లాభం కిడ్నీలో రాళ్లు, కిడ్నీ సమస్యలతో బాధపడుతున్నవారు,డైలీ కిడ్నీ డయాలసిస్ వారికి చాలా ఉపయోగంగా ఉంటుంది.కిడ్నీకి సంబంధించిన సమస్యల నుండి ఇబ్బంది పడకుండా సహాయపడుతుంది.
మడమురంగి: ఈ రైసు ఎరుపు,లావు రకము.ఇందులో యాంటీ ఆక్సిడెంట్స్,ఐరన్, జింక్,కాల్షియం ఉంటాయి.వర్షాకాలంలో అడుగు పైన ముంపును కూడ తట్టుకునే రకము. మంచి దిగుబడిని కూడా ఇస్తుంది.ఇది తీర ప్రాంతాల్లో ఎక్కువగా పండిస్తారు.
కెంపు సన్నాలు: ఈ రైసు ఎరుపు, సన్నరకం,ఇందులో యాంటీ ఆక్సిడెంట్స్, కార్బోహైడ్రేట్స్,కాల్షియం,జింక్,ఐరన్,అధిక పోషకాలు ఉంటాయి,రోగనిరోధక శక్తిని పెంపొందిస్తుంది.
కాలాబట్టి,కాలాబట్,,బర్మా బ్లాక్,మణిపూర్ బ్లాక్: ఇవి నలుపు రంగులో ఉంటాయి.ఇవి అధిక యాంటీ ఆక్సిడెంట్ కంటెంట్ కలిగినవి. ఈ రైస్ వలన కలిగే లాభాలు,క్యాన్సర్ మరియు డయాబెటిస్, గుండె జబ్బుల వంటి అనారోగ్యాల బారిన నుండి రక్షణ కల్పిస్తుంది.ఎల్.డి.ఎల్ కొలెస్ట్రాల్ను తగ్గిస్తుంది.ఈ బియ్యంలో విటమిన్ బి,ఇ,నియాసిన్,కాల్షియం,మెగ్నీషియం,ఐరన్, జింకు వంటి ఖనిజ విలువలు,పీచు పదార్ధాలు అధికము.ఈ బియ్యంలో ఆంకోసైనిన్స్, యాంటీ ఆక్సిడెంట్లుగా పని చేయడమే గాక రోగనిరోధక ఎంజైములను క్రియాశీలకము చేస్తుంది. మోస్ట్ వ్యాల్యూబుల్ రైస్.
మా పిళ్లేసాంబ: ఈ రైసు ఎర్రగా ఉంటుంది.గర్భాధారణ సమస్యలతో బాధపడుతున్న దంపతులకు చాలా ఉపయోగం.రోజు ఇరువురు కనీసం 5నుండి6 నెలల వరకు తిన్నచో గర్భాధారణ జరుగును. ఇది ప్రాక్టికల్గా నిరూపించబడినది.దీనివలన కండ పుష్టి, దాతు పుష్టి ,వీర్య పుష్టి కలుగును. ఇమ్యూనిటీపవర్ కూడా పెరుగును.
నవార ఈ బియ్యం ఎరుపు రంగులో ఉంటుంది. ఇది కేరళ సాంప్రదాయ ఆయుర్వేద ఔషధం.ఈ విత్తనం త్రేతాయుగము నాటిది. షుగర్ వ్యాధి గ్రస్తులకు షుగర్ లెవెల్స్ ని కంట్రోల్ చేయడానికి ఔషధంలా పనిచేస్తుంది. మరియు మోకాళ్ళు,మోచేతి కీళ్ళ నొప్పులు,నరాల బలహీనత తగ్గడానికి తోడ్పడుతుంది.కేరళ ఆయుర్వేదంలో ఈ బియ్యంను వండి బాడీ మసాజ్ లో వాడుతారు పక్షపాతం ఉన్నవారికి. ఈ బియ్యాన్ని ఇండియన్ వయాగ్రా రైస్ అని కూడా అంటారు. ఇది అన్ని వయసుల వారూ తినవచ్చును.ఒక పూట మాత్రమే తినవలెను. ఈ రైస్ యొక్క ప్రత్యేకత బియ్యం నుండి కూడా మొలకలు వచ్చును. ఇది వండర్ఫుల్ రైస్.
సుగంధ సాంబ
మూలాలు
వర్గం:వ్యవసాయం
నా జీవిత యాత్ర
రచన నేపథ్యం
టంగుటూరి ప్రకాశం పంతులు తన ఆత్మకథను వ్రాసి 1949లో ప్రచురించారు. ఈ ఆత్మకథలోని మూడువంతుల భాగాన్ని ప్రకాశం రాయగా, ఆయన పనులవత్తిడి, ఆపైన అనారోగ్యంతో మరణం పొందడంతో మిగిలిన భాగాన్ని ప్రకాశం అనుంగు శిష్యుడు తెన్నేటి విశ్వనాథం వ్రాసి పూర్తిచేశారు.
తర్వాత 1972 సంవత్సరంలో ఎమెస్కో బుక్స్ వారు నాలుగు భాగాల్ని ఒకటిగా చేసి ముద్రించారు.
పుస్తక విశేషాలు
పేద కుటుంబంలో జన్మించి అత్యంత కష్టభాజనమైన జీవితాన్ని బారిస్టరు చదువు వరకూ నడిపించిన ప్రకాశం 20వ దశకం తొలినాళ్లలో మద్రాసులో విపరీతంగా డబ్బు, పేరు సంపాదించిన న్యాయవాదిగా పేరుతెచ్చుకున్నారు. తన వృత్తి శిఖరాయమానంగా ఉండగా ఆ రోజుల్లోనే లక్షాధికారియైనా గాంధీ పిలుపునందుకుని దేశం కోసం వృత్తిని, ఆపైన స్వరాజ్య పత్రికను నిర్వహించడంలో సమస్త సంపదనూ త్యాగం చేసిన వ్యక్తి ఆయన. ఆంధ్రదేశంలో స్వాతంత్రోద్యమ చరిత్ర ఆయన పేరు లేకుండా సాగదు.
ప్రాచుర్యం, ప్రాధాన్యత
నిజానికి కొందరు నాయకులు ప్రకాశం జీవితానికి, ఆంధ్రదేశంలో జాతీయోద్యమానికి భిన్నత్వం లేదన్నారంటే ఆయన స్థాయి తెలుస్తుంది. అటువంటి నాయకుని జీవితచరిత్ర ప్రామాణిక చరిత్రలకు ముడిసరుకు కాగలదు. జాతీయ నాయకుల గురించీ, పరిణామాల గురించి లోపలి వ్యక్తిగా ఈ పుస్తకంలో ప్రకాశం కొత్తకోణాలను ఆవిష్కరిస్తారు.
విమలక్క
విమలక్క అరుణోదయ కళాకారిణి. ప్రజా ఉద్యమాల పోరాట వనిత. ప్రగతిశీల విద్యార్థి సంఘంలో పనిచేస్తున్నప్పుడే జోగిని వ్యవస్థపై పోరాడింది. నల్లగొండ జిల్లాలోని ఆలేరు లో 1964 లో జన్మించారు. ముగ్గురు అక్కాచెల్లెళ్ళు,ఇద్దరు అన్నలు.అమ్మ నర్సమ్మ కష్టజీవి. నాన్న బండ్రు నర్సింహులు రైతుకూలీ సంఘం నాయకుడు. టెన్త్ వరకు ఆలేరులోనే చదివారు. ఇంటర్, డిగ్రీ భువనగిరిలో చేశారు. జీవన సహచరుడు అమర్‌. ఆమె అరుణోదయ సాంస్కృతిక సమాఖ్య ఉద్యమ పోరాట వర్గం యొక్క సభ్యురాలు.
మూలాలు
వర్గం:తెలుగు కళాకారులు వర్గం:1964 జననాలు వర్గం:తెలుగు మహిళా గాయకులు వర్గం:యాదాద్రి భువనగిరి జిల్లా మహిళా గాయకులు
జేమ్స్ వెబ్ స్పేస్ టెలిస్కోప్
జేమ్స్ వెబ్ స్పేస్ టెలిస్కోప్ (జేమ్స్ వెబ్ లేదా " వెబ్బ్") అనేది అంతరిక్షంలో ఉండి పనిచేసే టెలిస్కోపు. దీన్ని హబుల్ స్పేస్ టెలిస్కోప్కు వారసురాలిగా రూపకల్పన చేసారు. జేమ్స్ వెబ్ లో హబుల్ కంటే మెరుగైన ఇన్ఫ్రారెడ్ రిజల్యూషన్, సున్నితత్వం ఉన్నాయి. విశ్వంలో తొలి గెలాక్సీలు ఏర్పడడం వంటి కొన్ని సుదూర సంఘటనలను, వస్తువులనూ పరిశీలించడంతో సహా ఖగోళ శాస్త్రానికీ, విశ్వం ఆవిర్భావానికీ సంబంధించిన రంగాలలో విస్తృతమైన పరిశోధనలు దీని ద్వారా చెయ్యవచ్చు. నక్షత్రాలు, గ్రహాల ఆవిర్భావాన్ని అర్థం చేసుకోవడం, బయటి గ్రహాలను, నోవాలనూ నేరుగా పరిశీలించడం మొదలైనవి జేమ్స్ వెబ్ ద్వారా కలిగే ఇతర ప్రయోజనాలు.
జేమ్స్ వెబ్ ప్రాథమిక దర్పణాన్ని ఆప్టికల్ టెలిస్కోప్ ఎలిమెంట్ అంటారు. ఇది బెరీలియంతో తయారు చేసి, బంగారు పూత పూసిన 18 షట్కోణ ఫలకాలతో కూడుకున్న పెద్ద దర్పణం. దీని వ్యాసం 6.5 మీటర్లు. 2.4 మీటర్ల హబుల్ టెలిస్కోపు దర్పణం కంటే ఇది చాలా పెద్దది. హబుల్, సమీప అతినీలలోహిత, దృగ్గోచర, పరారుణ (0.1 నుండి 1 μm) వర్ణపటం లోని వికిరణాన్ని గమనిస్తుంది. జేమ్స్ వెబ్ ఇంకా తక్కువ పౌన:పున్యం (ఫ్రీక్వెన్సీ) లో, దీర్ఘ-తరంగదైర్ఘ్యం గల దృగ్గోచర కాంతి నుండి మధ్య-పరారుణ (0.6 నుండి 28.3 μm) వరకు గమనిస్తుంది. దీనివలన ఇది, హబుల్ చూడలేనంత దూరాన ఉన్న పురాతన వస్తువులను, చాలా ఎక్కువ రెడ్‌షిఫ్ట్ గల వస్తువులనూ గమనించగలదు. పరారుణంలో ఏ అడ్డంకులూ లేకుండా పరిశీలించ గలిగేందుకు గాను టెలిస్కోపును అతి శీతల పరిస్థితులలో ఉంచాలి. అందుచేత జేమ్స్ వెబ్‌ను అంతరిక్షంలో భూమి-సూర్యుల L2 లాగ్రాంజియన్ బిందువు దగ్గర మోహరిస్తారు. సిలికాన్‌, అల్యూమినియం- పూత పూసిన కాప్టన్ లతో చేసిన పెద్ద సౌరకవచం దర్పణాన్నీ, పరికరాలనూ -220oC వద్ద చల్లగా ఉంచుతుంది.
జేమ్స్ వెబ్ ను నాసా, యూరోపియన్ స్పేస్ ఏజెన్సీ, కెనడియన్ స్పేస్ ఏజెన్సీల సహకారంతో అభివృద్ధి చేస్తోంది. 1961 నుండి 1968 వరకు నాసాకు అధినేతగా ఉన్న జేమ్స్ ఇ. వెబ్ పేరిట దీనికి ఈ పేరు పెట్టారు. అతడు అపోలో కార్యక్రమంలో పనిచేసాడు. 2007 లో అంతరిక్షంలోకి పంపించాలనే లక్ష్యంతో 1996 లో వెబ్ అభివృద్ధి మొదలుపెట్టారు. కాని ఈ ప్రాజెక్టులో చాలా జాప్యం జరిగింది, వ్యయం పెరిగింది. 2005 లో దీని రూపకల్పనలో పెద్ద మార్పులు చేసారు. ఎట్టకేలకు 2016 అంతానికి జెడబ్ల్యుఎస్టి నిర్మాణం పూర్తయింది. తరువాత విస్తృతమైన పరీక్షల దశ మొదలైంది. 2018 మార్చిలో మోహరింపు పరీక్ష చేసే సమయంలో టెలిస్కోపు సౌరకవచం చినిగిపోవడంతో ప్రయోగం ఆలస్యమైంది. 2018 జూన్ లో ఓ స్వతంత్ర సమీక్షా మండలి చేసిన సిఫారసులకు అనుగుణంగా ప్రయోగాన్ని మళ్ళీ వాయిదా వేసారు. ప్రస్తుతం 2021 మార్చిలో ప్రయోగం చెయ్యాలని ప్రణాళిక వేసారు. టెలిస్కోపు తయారీలో ప్రధాన కాంట్రాక్టరు నార్త్‌రోప్ గ్రుమ్మన్.
విశేషాలు
జెడబ్ల్యుఎస్‌టి ద్రవ్యరాశి హబుల్ స్పేస్ టెలిస్కోప్ ద్రవ్యరాశిలో సగం ఉంటుంది. అయితే దాని ప్రాథమిక దర్పణం (6.5 మీటర్ల వ్యాసం గల బంగారు పూత పూసిన బెరిలియం దర్పణం) ఐదు రెట్లు పెద్దది (విస్తీర్ణం 25 మీ.2 వర్సెస్ 4.5 మీ.2). జెడబ్ల్యుఎస్‌టి సమీప-ఇన్ఫ్రారెడ్, నారింజ, ఎరుపు దృగ్గోచర కాంతి, మధ్య-పరారుణ కాంతి శ్రేణుల్లో పనిచేస్తుంది. మూడు ప్రధాన కారణాల వల్ల ఇది మిడ్-ఇన్‌ఫ్రారెడ్‌లో పనిచేసేలా రూపొందించారు: హై- రెడ్‌షిఫ్ట్ వస్తువుల ఉద్గారాలు పరారుణ బ్యాండులో ఎక్కువగా ఉంటాయి. శిథిలాల చక్రాలు, గ్రహాల వంటి చల్లని వస్తువులు పరారుణంలో చాలా బలంగా రేడియేషన్ను వెలువరిస్తాయి. మూడోది, భూమ్మీది టెలిస్కోపుల ద్వారా గానీ, హబుల్ వంటి అంతరిక్ష టెలిస్కోపుల ద్వారా గానీ ఈ బ్యాండ్ నుండి అధ్యయనం చేయడం కష్టం. భూమ్మీది టెలిస్కోపులు వాతావరణం ద్వారా చూడాలి. ఇది పరారుణ బ్యాండ్లలో అపారదర్శకంగా ఉంటుంది. వాతావరణం పారదర్శకంగా ఉన్న చోట కూడా నీరు, కార్బన్ డయాక్సైడ్, మీథేన్ వంటి రసాయన సమ్మేళనాలు భూ వాతావరణంలో కూడా ఉన్నాయి కాబట్టి వీటి విశ్లేషణ కష్టతరమౌతుంది. హబుల్ వంటి ప్రస్తుత అంతరిక్ష టెలిస్కోపుల దర్పణాలు తగినంత చల్లగా లేనందువల్ల (హబుల్ దర్పణం ఉష్ణోగ్రత సుమారు 15 C ఉంటుంది), స్వయంగా టెలిస్కోపే పరారుణ బ్యాండ్లలో రేడియేషను వెలువరిస్తుంది. ఈ కారణాన ఈ టెలిస్కోపులు పరారుణ బ్యాండ్లలో అధ్యయనం చేయలేవు.
జెడబ్ల్యుఎస్‌టి భూమి-సూర్యుల ఎల్ 2 (లాగ్రేంజ్) పాయింట్ వద్ద, భూమి నుండి సుమారు 15,00,000 కి.మీ. దూరాన పనిచేస్తుంది. హబుల్ భూమికి 550 కి.మీ. దూరాన, చంద్రుడు సుమారు 4,00,000 కి.మీ. దూరాన ఉన్నాయి. దీన్ని బట్టి జెడబ్ల్యుఎస్‌టి దూరాన్ని పోల్చి చూసుకోవచ్చు. భూమి నుండి ఇంత దూరాన ఉండడం వలన జెడబ్ల్యుఎస్‌టిలో మరమ్మతులు గానీ, హార్డ్‌వేరును అప్‌గ్రేడ్ చెయ్యడం వంటివి గానీ అసాధ్యం. ఈ బిందువుకు సమీపంలో ఉన్న వస్తువులు సూర్యుడితోటి భూమితోటీ సమస్థితిలో ఉంటాయి. అందుచేత టెలిస్కోపు సుమారు స్థిరమైన దూరంలో ఉండటానికి వీలు కలుగుతుంది. సూర్యుడు, భూమిల వేడి, కాంతి నుండి రక్షణగా ఒక కవచాన్ని ఉపయోగిస్తుంది. దీనివలన జెడబ్ల్యుఎస్‌టి ఉష్ణోగ్రత -220oC కంటే తక్కువగా ఉంటుంది. పరారుణ పరిశీలనలకు ఇంతటి స్వల్ప ఉష్ణోగ్రత ఆవశ్యకం.
సౌర కవచం
thumb| సౌర కవచపు టెస్ట్ యూనిట్. 2014 లో కాలిఫోర్నియాలోని నార్త్రోప్ గ్రుమ్మన్ వద్ద కవచాన్ని పేర్చి, విస్తరించి పరీక్షించారు. పరారుణ వర్ణపటంలో పరిశీలనలు చెయ్యాలంటే, జేమ్స్ వెబ్ చాలా చల్లగా ఉండాలి (ఉష్ణోగ్రత 50 K లోపు). లేకపోతే స్వయంగా టెలిస్కోపు నుండే వెలువడే పరారుణ వికిరణం దాని పరికరాలను ముంచెత్తుతుంది. అందువల్ల, సూర్యుడు, భూమి, చంద్రుల నుండి కాంతిని, వేడినీ నిరోధించడానికి జేమ్స్ వెబ్ ఒక పెద్ద సౌర కవచాన్ని ఉపయోగిస్తుంది. భూమి-సూర్యుల వ్యవస్థ లోని L2 బిందువు వద్ద ఉండే టెలిస్కోపు స్థానం, పై మూడు ఖగోళ వస్తువులూ ఎల్ల వేళలా అంతరిక్ష నౌకకు ఒకే వైపు ఉండేలా చూస్తుంది. L2 చుట్టూ ఉన్న దాని హేలో కక్ష్య భూమి, చంద్రుల నీడ టెలిస్కోపుపై పడకుండా నివారిస్తుంది. కవచానికి చీకటి వైపున ఉండే పరికరాలన్నీ ఒక స్థిరమైన ఉష్ణోగ్రతలో ఉండేలా చూస్తుంది. ప్రాథమిక దర్పణం లోని విభాగాలన్నీ కచ్చితమైన అమరికలో ఉండేలా చూడడానికి ఇది కీలకం.